cyanic-selkie/wikianc huggingface dataset:
अष्टाध्यायी
संरचना
अष्टाध्यायी में आठ अध्याय हैं और प्रत्येक अध्याय में चार पद हैं। पहले दूसरे अध्यायों में संज्ञा और परिभाषा संबंधी सूत्र हैं एवं वाक्य में आए हुए क्रिया और संज्ञा शब्दों के पारस्परिक संबंध के नियामक प्रकरण भी हैं, जैसे क्रिया के लिए आत्मनेपद-परस्मैपद-प्रकरण, एवं संज्ञाओं के लिए विभक्ति, समास आदि। तीसरे, चौथे और पाँचवें अध्यायों में सब प्रकार के प्रत्ययों का विधान है। तीसरे अध्याय में धातुओं में प्रत्यय लगाकर कृदंत शब्दों का निर्वचन है और चौथे तथा पाँचवे अध्यायों में संज्ञा शब्दों में प्रत्यय जोड़कर बने नए संज्ञा शब्दों का विस्तृत निर्वचन बताया गया है। ये प्रत्यय जिन अर्थविषयों को प्रकट करते हैं उन्हें व्याकरण की परिभाषा में वृत्ति कहते हैं, जैसे वर्षा में होनेवाले इंद्रधनु को वार्षिक इंद्रधनु कहेंगे। वर्षा में होनेवाले इस विशेष अर्थ को प्रकट करनेवाला "इक" प्रत्यय तद्धित प्रत्यय है। तद्धित प्रकरण में 1,190 सूत्र हैं और कृदंत प्रकरण में 631। इस प्रकार कृदंत, तद्धित प्रत्ययों के विधान के लिए अष्टाध्यायी के 1,821 अर्थात् आधे से कुछ ही कम सूत्र विनियुक्त हुए हैं। छठे, सातवें और आठवें अध्यायों में उन परिवर्तनों का उल्लेख है जो शब्द के अक्षरों में होते हैं। ये परिवर्तन या तो मूल शब्द में जुड़नेवाले प्रत्ययों के कारण या संधि के कारण होते हैं। द्वित्व, संप्रसारण, संधि, स्वर, आगम, लोप, दीर्घ आदि के विधायक सूत्र छठे अध्याय में आए हैं। छठे अध्याय के चौथे पद से सातवें अध्याय के अंत तक अंगाधिकार नामक एक विशिष्ट प्रकरण है जिसमें उन परिवर्तनों का वर्णन है जो प्रत्यय के कारण मूल शब्दों में या मूल शब्द के कारण प्रत्यय में होते हैं। ये परिवर्तन भी दीर्घ, ह्रस्व, लोप, आगम, आदेश, गुण, वृद्धि आदि के विधान के रूप में ही देखे जाते हैं। अष्टम अध्याय में, वाक्यगत शब्दों के द्वित्वविधान, प्लुतविधान एवं षत्व और णत्वविधान का विशेषत: उपदेश है।
शौरसेनी
(२) स्याद्वाद और नय जैन न्यायशास्त्र का प्राण है। इसका प्रतिपादन शौरसेनी प्राकृत में देवसेनकृत लघु और बृहत् नयचक्र नामक रचनाओं में पाया जाता है (१०वीं शती ई.)।
अष्टाध्यायी
संरचना
अष्टाध्यायी के अतिरिक्त उसी से संबंधित गणपाठ और धातुपाठ नामक दो प्रकरण भी निश्चित रूप से पाणिनि निर्मित थे। उनकी परंपरा आज तक अक्षुण्ण चली आती है, यद्यपि गणपाठ में कुछ नए शब्द भी पुरानी सूचियों में कालान्तर में जोड़ दिए गए हैं। वर्तमान उणादि सूत्रों के पाणिनिकृत होने में संदेह है और उन्हें अष्टाध्यायी के गणपाठ के समान अभिन्न अंग नहीं माना जा सकता। वर्तमान उणादि सूत्र शाकटायन-व्याकरण के ज्ञात हाते हैं।
शौरसेनी
जैन कर्म सिद्धांत का प्रतिपादन करनेवाला शौरसेनी प्राकृत ग्रन्थ है- नेमिचंद्रसिद्धांत चक्रवर्ती कृत गोम्मटसार, जिसकी रचना गंगनरेश मारसिंह के राज्यकाल में उनके उन्हीं महामंत्री चामुंडराय की प्रेरणा से हुई थी, जिन्होंने मैसूर प्रदेश के श्रवणबेलगोला नगर में उस सुप्रसिद्ध विशाल बाहुबलि की मूर्ति का उद्घाटन कराया था (११वीं शती ई.)। उपर्युक्त समस्त रचनाएँ प्राकृत-गाथा-निबद्ध हैं।
अष्टाध्यायी
परिचय
पाणिनि ने संस्कृत भाषा के तत्कालीन स्वरूप को परिष्कृत एवं नियमित करने के उद्देश्य से भाषा के विभिन्न अवयवों एवं घटकों यथा ध्वनि-विभाग (अक्षरसमाम्नाय), नाम (संज्ञा, सर्वनाम, विशेषण), पद, क्रिया, वाक्य, लिंग इत्यादि तथा उनके अन्तर्सम्बन्धों का समावेश अष्टाध्यायी के 32 पदों में, जो आठ अध्यायों में समान रूप से विभक्त हैं, किया है।
शौरसेनी
जैन साहित्य के अतिरक्त शौरसेनी प्राकृत का प्रयोग राजशेखरकृत कर्पूरमंजरी, रद्रदासकृत चंद्रलेखा, घनश्यामकृत आनंदसुंदरी नामक सट्टकों में भी पाया जाता है। यद्यपि कर्पूरमंजरी के प्रथम विद्वान् संपादक डा. स्टेनकोनो ने दर्जनों प्राचीन प्रतियों के प्रमाण के विरुद्ध अपनी एक धारणा के बल पर गद्य में शौरसेनी और पद्य में महाराष्ट्री प्राकृत की प्रवृत्तियाँ लाने का प्रयास किया, तथापि डा. मनमोहन घोष ने इस प्रवृत्ति को अनुचित बतलाकर समस्त सट्टक में ही शौरसेनी की प्रवृत्ति प्रमाणित की है। शेष सट्टकों में भी गद्य और पद्य में प्राय: एक सी ही प्राकृत भाषा दृष्टिगोचर होती है, जो बहुलता से शौरसेनी के लक्षणों को लिए हुए है।
अष्टाध्यायी
परिचय
व्याकरण के इस महनीय ग्रन्थ में पाणिनि ने विभक्ति-प्रधान संस्कृत भाषा के विशाल कलेवर का समग्र एवं सम्पूर्ण विवेचन लगभग 4000 सूत्रों में किया है, जो आठ अध्यायों में संख्या की दृष्टि से असमान रूप से विभाजित हैं। तत्कालीन समाज में लेखन सामग्री की दुष्प्राप्यता को ध्यान में रखकर पाणिनि ने व्याकरण को स्मृतिगम्य बनाने के लिए सूत्र शैली की सहायता ली है। पुनः, विवेचन को अतिशय संक्षिप्त बनाने हेतु पाणिनि ने अपने पूर्ववर्ती वैयाकरणों से प्राप्त उपकरणों के साथ-साथ स्वयं भी अनेक उपकरणों का प्रयोग किया है जिनमे शिवसूत्र या माहेश्वर सूत्र सबसे महत्वपूर्ण हैं। प्रसिद्ध है कि महर्षि पाणिनि ने इन सूत्रों को देवाधिदेव शिव से प्राप्त किया था।
पाणिनि ने संस्कृत भाषा के सभी शब्दों के निर्वचन के लिए करीब 4000 सूत्रों की रचना की जो अष्टाध्यायी के आठ अध्यायों में वैज्ञानिक ढंग से संगृहीत हैं। ये सूत्र वास्तव में गणित के सूत्रों की भाँति हैं। जिस तरह से जटिल एवं विस्तृत गणितीय धारणाओं अथवा सिद्धान्तों को सूत्रों (Formula/formulae) द्वारा सरलता से व्यक्त किया जाता है, उसी तरह पाणिनि ने सूत्रों द्वारा अत्यन्त संक्षेप में ही व्याकरण के जटिल नियमों को स्पष्ट कर दिया है। भाषा के समस्त पहलुओं के विवेचन हेतु ही उन्हें 4000 सूत्रों की रचना करनी पड़ी।
पाणिनि ने अष्टाध्यायी में प्रकरणों तथा तद्सम्बन्धित सूत्रों का विभाजन वैज्ञानिक रीति से किया है। पाणिनि ने अष्टाध्यायी को दो भागों में बाँटा है: प्रथम अध्याय से लेकर आठवें अध्याय के प्रथम पद तक को सपाद सप्ताध्यायी एवं शेष तीन पदों को त्रिपादी कहा जाता है। पाणिनि ने पूर्वत्राऽसिद्धम् (8-2-1) सूत्र बनाकर निर्देश दिया है कि सपाद सप्ताध्यायी में विवेचित नियमों (सूत्रों) की तुलना में त्रिपादी में वर्णित नियम असिद्ध हैं। अर्थात्, यदि दोनो भागों में वर्णित नियमों के मध्य यदि कभी विरोध हो जाए तो पूर्व भाग का नियम ही मान्य होगा। इसी तरह, सपादसप्ताध्यायी के अन्तर्गत आने वाले सूत्रों (नियमों) में भी विरोध दृष्टिगोचर होने पर क्रमानुसार परवर्ती (बाद में आने वाले) सूत्र का प्राधान्य रहेगा – विप्रतिषेधे परं कार्यम्। इन सिद्धान्तों को स्थापित करने के बाद, पाणिनि ने सर्वप्रथम संज्ञा पदों को परिभाषित किया है और बाद में उन संज्ञा पदों पर आधारित विषय का विवेचन।
संक्षिप्तता बनाए रखने के लिए पाणिनि ने अनेक उपाय किए हैं। इसमें सबसे महत्वपूर्ण है – विशिष्ट संज्ञाओं (Technical Terms) का निर्माण। व्याकरण के नियमों को बताने में भाषा के जिन शब्दों / अक्षरों समूहों की बारम्बार आवश्यकता पड़ती थी, उन्हें पाणिनि ने एकत्र कर विभिन्न विशिष्ट नाम दे दिया जो संज्ञाओं के रूप में अष्टाध्यायी में आवश्यकतानुसार विभिन्न प्रसंगों में प्रयुक्त किए गए हैं। नियमों को बताने के पहले ही पाणिनि वैसी संज्ञाओं को परिभाषित कर देते हैं, यथा – माहेश्वर सूत्र – प्रत्याहार, इत्, टि, नदी, घु, पद, धातु, प्रत्यय, अंग, निष्ठा इत्यादि।''' इनमें से कुछ को पाणिनि ने अपने पूर्ववर्ती वैयाकरणों से उधार लिया है। लेकिन अधिकांश स्वयं उनके द्वारा बनाए गए हैं। इन संज्ञाओं का विवरण आगे दिया गया है।
अनुवृत्ति : सूत्र-शैली में लिखे गए ग्रन्थों की एक महत्वपूर्ण विशेषता है, 'अनुवृत्ति'। प्रायः एक उपविषय से सम्बन्धित सभी सूत्रों को एकत्र लिखा जाता है। दोहराव न हो, इसके लिए सभी सर्वनिष्ट (कॉमन) शब्दों को सावधानीपूर्वक निकाल लिया जाता था और उनको सही जगह पर सही क्रम में रखा जाता था। अनुवृत्ति के अनुसार, किसी सूत्र में कही गयी बात आगे आने वाले एक या अधिक सूत्रों पर भी लागू हो सकती है। एक उदाहरण देखिए। अष्टाध्यायी का सूत्र ( १-१-९) " तुल्यास्यप्रयत्नं सवर्णम् " है। इसके बाद सूत्र  (१-१-१०) "नाज्झलौ  (= न अच्-हलौ)"  है। जब हम (१-१-१०) नाज्झलौ (न अच्-हलौ) का अर्थ निकालते हैं तो यह ध्यान में रखना होगा कि इसका अकेले मतलब न निकाला जाय बल्कि इसका पूरा मतलब यह है कि  "'इसके पूर्व सूत्र में कही गयी 'सवर्ण' से सम्बन्धित बात अच्-हलौ (अच् और हल्) पर लागू नहीं (न) होती है।"  अर्थात्, सूत्र (१-१-१०) को केवल "नाज्झलौ"  न पढ़ा जाय बल्कि "अच्-हलौ सवर्णौ न" पढ़ा जाय।
शब्दों/पदों के निर्वचन के लिए, प्रकृति के आधार पर पाणिनि ने छः प्रकार के सूत्रों की रचना की है:
पाणिनीय व्याकरण की प्रमुख विशेषताएँ
पाणिनि का व्याकरण संस्कृत भाषा का अत्यन्त सूक्ष्म विश्लेषण करता है। यह उस समय की बोलचाल की मानक भाषा का तो वर्णन करता ही है, इसके साथ ही वैदिक संस्कृत और संस्कृत के क्षेत्रीय प्रयोगों का भी वर्णन करता है। यहाँ तक कि पाणिनि ने भाषा के सामाजिक-भाषिक (sociolinguistic) प्रयोग पर भी प्रकाश डाला है।
पाणिनि का व्याकरण सम्पूर्ण होने के साथ ही इतना छोटा है कि लोग इसे याद करते आये हैं।
अष्टाध्यायी में वैदिक संस्कृत और पाणिनि की समकालीन शिष्ट भाषा में प्रयुक्त संस्कृत का सर्वांगपूर्ण विचार किया गया है। वैदिक भाषा का व्याकरण अपेक्षाकृत और भी परिपूर्ण हो सकता था। पाणिनि ने अपनी समकालीन संस्कृत भाषा का बहुत अच्छा सर्वेक्षण किया था। इनके शब्दसंग्रह में तीन प्रकार की विशेष सूचियाँ आई हैं : इतिहास की दृष्टि से और भी अनेक प्रकार की सांस्कृतिक सामग्री, शब्दों और संस्थाओं का सन्निवेश सूत्रों में हो गया है।
अष्टाध्यायी के बाद
अष्टाध्यायी के साथ आरंभ से ही अर्थों की व्याख्यापूरक कोई वृत्ति भी थी जिसके कारण अष्टाध्यायी का एक नाम, जैसा पतंजलि ने लिखा है, वृत्तिसूत्र भी था। और भी, माथुरीवृत्ति, पुण्यवृत्ति आदि वृत्तियाँ थीं जिनकी परंपरा में वर्तमान काशिकावृत्ति है। अष्टाध्यायी की रचना के लगभग दो शताब्दी के भीतर कात्यायन ने सूत्रों की बहुमुखी समीक्षा करते हुए लगभग चार सहस्र वार्तिकों की रचना की जो सूत्रशैली में ही हैं। वार्तिकसूत्र और कुछ वृत्तिसूत्रों को लेकर पतंजलि ने महाभाष्य का निर्माण किया जो पाणिनीय सूत्रों पर अर्थ, उदाहरण और प्रक्रिया की दृष्टि से सर्वोपरि ग्रंथ है। "अथ शब्दानुशासनम्"- यह माहाभाष्य का प्रथम वाक्य है। पाणिनि, कात्यायन और पतंजलि - ये तीन व्याकरणशास्त्र के प्रमुख आचार्य हैं जिन्हें 'मुनित्रय' कहा जाता है। पाणिनि के सूत्रों के आधार पर भट्टोजिदीक्षित ने सिद्धान्तकौमुदी की रचना की, और उनके शिष्य वरदराज ने सिद्धान्तकौमुदी के आधार पर लघुसिद्धान्तकौमुदी की रचना की ।
मारे गये गुलफाम
मारे गये गुलफाम  एक कहानी है जिसके रचायिता फणीश्वर नाथ रेणु हैं। इसपर हिन्दी में एक फिल्म तीसरी कसम बनाई गई है।
कंजर, लक्ष्मण्चंदा मण्डल
कंजर, लक्ष्मण्चंदा मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
यादव (उपनाम)
आशीष कुमार यादव उर्फ मुन्नू अहीर युवा नेता समाजवादी पार्टी मीरजापुर, उत्तर प्रदेश
नैकाणा, सोमेश्वर तहसील
नैकाणा, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मरदेचक गाँव, सूर्यगढा (लखीसराय)
मरदेचक सूर्यगढा, लखीसराय, बिहार स्थित एक गाँव है।
झांसी रेलवे सेटलमेंट
झांसी रेलवे सेटलमेंट (Jhansi Railway Settlement) भारत के उत्तर प्रदेश राज्य के झाँसी ज़िले में स्थित एक नगर है।
रोकड़ बही
रोकड़ बही (कैश बुक या कैश एकाउण्ट) प्रारम्भिक लेखे की पुस्तक है जिसमें मुद्रा की प्राप्तियों तथा भुगतानों का लेखा किया जाता है। रुपया कहाँ-कहाँ से कितना आता है कहाँ-कहाँ कितना चला जाता है, फिर शेष कितना बच जाता है - इसे प्रकट करने के लिए रोकड़ बही बनायी जाती है।
रोकड़ की समस्त प्राप्तियाँ डेबिट पक्ष में और समस्त भुगतान क्रेडिट पक्ष में लिखे जाते हैं। रोकड़ बही वह पुस्तक है जो रोजनामचा व खाता-बही दोनों के उद्देश्य की पूर्ति करती है। रोकड़ बही को सहायक पुस्तक के साथ-साथ एक प्रधान पुस्तक भी माना जाता है। चूँकि रोकड़ बही में लेन-देन की प्राथमिक प्रविष्टि की जाती है इसलिए इसे 'मूल प्रविष्टि की बही' (Book of Original Entry) भी कहा जाता है। हम इसे एक प्रकार से अपने व्यवसाय के हिसाब किताब रखने वाली पुस्तक भी कह सकते हैं ।
प्रकार
रोकड़ बही चार प्रकार की होती है-
खाता मूल्य
लेखांकन के सन्दर्भ में, खाता मूल्य (बुक वैल्यू) किसी परिसम्पत्ति का वह मूल्य है जो बैलेन्स शीट में लिखी गयी है। परम्परागत रूप से, किसी कम्पनी का खाता मूल्य उस कम्पनी के सम्पूर्ण परिसम्पत्ति में से अगोचर परिसंपत्‍ति (intangible assets) और देयता (liabilities) घटाने से प्राप्त होती है।
ओवो-शाकाहारी
यह तो हर किसी को पता है कि अंडे के तीन हिस्से होते हैं- छिलका, अंडे की जर्दी और सफेदी। रिसर्च के मुताबिक, अंडे की सफेदी में सिर्फ प्रोटीन मैजूद होता है। उसमें जानवर का कोई हिस्सा मौजूद नहीं होता। ता कारण,तकनीकी रूप से एग वाइट शाकाहारी होता है।
सामाजिक चलचित्र
सामाजिक चलचित्र वह संवादमय विडियो की तरह है जो सामाजिक माध्यमों की तरह दिखाया जाता है। सामाजिक चलचित्र को अंकीय रूप से वितरित किया जाता है और सामाजिक जालीय सेवाओं जैसे फेसबुक अथवा गूगल+ से एकीकृत किया जा सकता है। इसमें सामाजिक विडियो, सामाजिक खेल और सामाजिक मीडिया भी शामील है।
महाराजपुर, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
पोंकल, मंडा मण्डल
पोंकल, मंडा मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
आस्था (बहुविकल्पी)
आस्था ज्ञान के आधार के बिना किसी भी परिघटना के सत्य मानने का विश्वास है। इस नाम से निम्न अन्य लेख हैं।
सहजप्रत्ययवाद
मन दर्शनशास्त्र में, सहजप्रत्ययवाद (Innatism) यह दृष्टिकोण है कि मन पहले से ही निर्मित विचारों, ज्ञान और विश्वासों के साथ पैदा होता है। इसका विरोधी सिद्धांत, कि मन जन्म के समय एक तबुला रासा (कोरी पट्टीका) है और सारा ज्ञान अनुभव और इन्द्रियबोध से प्राप्त होता है, अनुभववाद या इंद्रियानुभववाद कहलाता है।
कॉसमॉस (हम्बोल्ट की रचना)
कॉसमॉस (जर्मन:Kosmos, अंग्रेजी:Cosmos) अलेक्जेण्डर वॉन हम्बोल्ट की प्रसिद्द रचना है। यह एक शोध प्रबंध के रूप में है जो पाँच भागों में छपी थी और हम्बोल्ट के व्यापक प्रेक्षणों, यात्राओं और चिंतन का प्रतिदर्श है।
तलाल अकबर बुगती
तलाल अकबर बुगती (उर्दू: طلال اکبر بگٹی; मार्च 17, 1952 – अप्रैल 26, 2015) बलूचिस्तान के बुगती जनजाति के नेता एवं जम्हूरी वतन पार्टी के २००६ से २०१५ तक अध्यक्ष थे।
तलाल का जन्म 17 मार्च 1952 को डेरा बुगती में हुआ था। उन्होंने लाहौर के एटिसन कालेज से शिक्षा प्राप्त की। नवाबजादा तलाल अकबर बुगती बलूचिस्तान के पूर्व गवर्नर नवाब अकबर बुगती के बेटे थे जिनकी वर्ष 2006 में डेरा बुगती की पहाड़ियों में एक सैन्य अभियान में हत्या कर दी गयी थी।
मल्ला डौडा, रानीखेत तहसील
मल्ला डौडा, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सेवॉय होटल (मसूरी)
द सेवॉय, भारत के उत्तराखंड राज्य के मसूरी नाम के हिल स्टेशन का एक जाना-माना लक्जरी होटेल है. इसका स्वामित्व होटेल कंट्रोल्स प्राइवेट लिमिटेड, आई टी सी वेलकम ग्रुप ऑफ होटेल्स के पास है. इंग्लीश गॉतिक वास्तु शैली मे बना यह होटेल पूर्णतः लकड़ी से बना है. १९०२ मे स्थापित यह होटेल करीब ११ एकड़ (४५००० वर्ग मीटर) मे फैला हुआ है और इसके ५० के आस पास कमरो से हिमालय पर्वत शृंखला साफ-साफ नज़र आती है.
१९०० ईस्वी मे जब रेलवे लाइन देहरादून तक पहुँची तो मसूरी एक लोकप्रिय स्थान बन गया. यह उस समय काल मे युनाइटेड प्रॉविन्स मे रहने वाले ब्रिटिश अधिकारियों और दूसरे युरोपियन निवासियों के लिए गर्मी की छुट्टी बिताने का मनपसंद स्थल था. इस होटेल का 'राइटरस बार' के नाम से जाने जाना वाला बार १९४७ मे आज़ादी के कई साल बाद भी सुविख्यात माना जाता था।
ब्रिटिश राज मे -- जब यह शहर अपने आप मे एक आनंद स्थल माना जाता था- अपनी प्रसिद्धि के चरम पर रहा यह होटेल इतना अहम था कि एक समीक्षक के अनुसार "अगर आपकी जेब मे पैसा है तो सेवाय मे ठहरना और अगर नही है तो यहाँ पर देखा जाना “ बड़े गर्व की बात थी।
१९६० के दसक के बाद - जब मसूरी मे कई नये-नये और आकर्षक होटेल खुल गये और शहर मे ब्रिटिश राज के चहेते पर्यटकों का आना कम हो गया - यह होटेल बदहाली और गुमनामी मे खो गया. पर २००० के दसक के अंत मे इसके भाग्य ने फिर पलटा खाया और ने इसे २००९ मे आई टी सी वेलकम ग्रुप ने खरीद लिया.
इतिहास
सेसिल द. लिंकन - जो लखनऊ मे कार्यरत एक आइरिश वकील थे- द्वारा निर्मित द सेवाय का उद्घाटन १९०२ की ग्रीष्म ऋतु मे हुआ था और अपनी भव्यता मे यह शिमला के प्रसिद्ध होटेल द सेसिल एट शिमला और लखनऊ के द कार्लटन की टक्कर का था. यह होटेल ब्रिटिश राज के उन आला सैनिक और असैनिक अधिकारियों के बीच ख़ासा लोकप्रिय हो गया जो शिमला - तत्कालीन ग्रीष्म कालीन राजधानी - के कड़े अधिकारिक वातावरण से दूर रहना चाहते थे. क्रमशः यह ब्रिटिश राज की "आनंददायक राजधानी" के नाम से विख्यात हो गया.
मार्च १९०६ मे तत्कालीन प्रिन्सेस ऑफ वेल्स (बाद मे क्वीन मेरी) इस होटेल मे ठहरी और उन्होने इसके बगीचे मे हुई एक पार्टी मे भी भाग लिया. इस बगीचे को बियर गार्डेन के नामे से जाना जाता है. उनके जाने के कुछ समय बाद ही मसूरी मे भयानक भूकंप आया जिसमे द सेवाय को भी काफ़ी क्षति पहुँची और इसे थोड़े समय के लिए बंद करना पड़ा. थोड़ी मरम्मत के बाद यह १९०७ मे दुबारा खोला गया. १९०९ मे मसूरी मे बिजली की सुविधा पहुँची और इसने द सेवाय मे उपलब्ध सुविधाओं मे और वृद्धि की.
प्रथम विश्व युद्ध के कुछ समय बाद ही १९२० मे मसूरी मे पहली कार आई और इसने द सेवाय को इसके सबसे लोकप्रिय दौर मे पहुँचाया. इसका विशाल शाही भोजन कक्ष और बॉलरूम पूरे देस मे चर्चा का विषय थे. उस समय के मैदानी इलाक़ों के रहने वाले राजा-महाराजाओं ने इसमे कई सूयीट आरक्षित करवा रखे थे. कई बड़े राजकुमार अपने दल-बल के साथ पूर-पूरे तल को घेरे रहते थे और यही हाल कुछ विदेशी राजाओं (नेपाल के महाराज, हेल सेलासी (इतीयोपिया के सम्राट), लाओस के युवराज और नोबेल पुरस्कार विजेता पर्ल एस.. बक का भी था.
बेलदौर गाँव, बेलदौर (खगड़िया)
बेलदौर बेलदौर, खगड़िया, बिहार स्थित एक गाँव है।
सेवॉय होटल (मसूरी)
इतिहास
१९२६ मे मसूरी की यात्रा करने वाले मशहूर यात्री लोवेल थॉमस लिखते हैं "मसूरी मे एक ऐसा होटेल (द सेवाय) है जो हर शाम घंटी बजता है ताकि पाक-साफ लोग अपनी प्रार्थना पूरी कर सकें, और अधार्मिक वापस अपने बिस्तर मे चले जाएँ."
बेलदौर गाँव, बेलदौर (खगड़िया)
भूगोल
बेलदौर एक प्रखंड मुख्यालय होने के साथ ही बिहार विधानसभा क्षेत्र भी है। खगड़िया जिला का एक हिस्सा है जो मधेपुरा और सहरसा जिला के बॉर्डर एरिया को टच करता है। कोशी नदी, बागमती नदी और कारी कोशी नदी के संगम स्थल डूमरी घाट पुल से उत्तर दिशा में लगभग 10 किलोमीटर दूर बेलदौर थाना, प्रखंड कार्यालय और बाजार अवस्थित है। बेलदौर थाना गोगरी अनुमंडल मुख्यालय के अंतर्गत आता है। इस क्षेत्र में लगातार बाढ़ का खतरा बना होता है। बेलदौर थाना क्षेत्र का सबसे महत्वपूर्ण और विख्यात ग्राम Pansalwa पनसलवा गांव है जो कि डूमरी पंचायत में आता है।
सैमुअल सिंह
सैमुअल सिंह (जन्म 20 मार्च 1991) एक नाइजीरियाई गायक और व्यक्तित्व हैं। वह अपने भोजपुरी कवर गानों के लिए मशहूर हैं। उन्हें पहचान तब मिली जब उन्होंने अपने यूट्यूब चैनल पर "लॉलीपॉप लागेलु" (भोजपुरी सॉन्ग) कवर अपलोड किया। उन्होंने जयपुर के सुरेश ज्ञान विहार विश्वविद्यालय से स्नातक किया।
मृत्युदाता
मृत्युदाता 1997 की मेहुल कुमार द्वारा निर्देशित हिन्दी भाषा की फिल्म है। इस फिल्म को अमिताभ बच्चन के लिए वापसी माना जाता है, जिन्होंने 1992 में अस्थायी रूप से फिल्म उद्योग छोड़ दिया था। इस फिल्म का निर्माण अमिताभ बच्चन कॉर्पोरेशन लिमिटेड (एबीसीएल) नामक उनकी उत्पादन कंपनी ने किया था। इससे अमिताभ बच्चन की पांच साल बाद वापसी हुई, लेकिन यह बॉक्स ऑफिस पर फ्लॉप रही थी।
संक्षेप
एक भ्रष्ट मंत्री मोहनलाल (आशीष विद्यार्थी) परियोजना स्थल पर रहने वाले जनजातियों के जीवन और संपत्ति के नुकसान पर "पवनघाट पावर प्रोजेक्ट" नामक एक विनाशकारी योजना को निष्पादित करना चाहता है। भारत जो कि इंजीनियर है इस तरह की योजना का समर्थन करने से इनकार कर देता है। दूसरी तरफ राणा ने भारत के खिलाफ साजिश तैयार की है। जिसके बाद अंततः उसका भाई राजा रेणु को जीत लेगा। भारत को एक महिला के कत्ल में फसाया जाता है और और इंस्पेक्टर दानपानी (मुश्ताक खान) उसे गिरफ्तार करते हैं।
मसूदन गाँव, सूर्यगढा (लखीसराय)
मसूदन सूर्यगढा, लखीसराय, बिहार स्थित एक गाँव है।
एक अजनबी (२००४ चलचित्र)
एक अजनबी टोनी स्कॉट के २००४ के चलचित्र मैन ऑन फ़ायर का एक बॉलीवुड रीमेक है। इस चलचित्र का निर्देशन अपूर्व लखिया ने किया है और अमिताभ बच्चन ने डेन्ज़ेल वॉशिंग्टन की भूमिका निभाई है। सह-कलाकार हैं अर्जुन रामपाल और पेरीज़ाद ज़ोराबियान।
कथावस्तु
सूर्यवीर सिंह (अमिताभ बच्चन) एक बहुत ही कटु और भूतपूर्व सैन्य अधिकारी होता है, जिसे उसके एक मित्र शेखर (अर्जुन रामपाल) ने एक लड़की, अनामिका (रुचा वैद्य), को बचाने के लिए भाड़े पर रखा होता है। वह हर समय पीता रहता है और उस लड़की से मित्रवत होने में उसकी कोई रुचि नहीं होती। अन्ततः, वह लड़की सूर्यवीर का दिल जीत लेती है और एक तैराकी भेंट के लिए उसकी सहायता करती है। एक दिन अनामिका का अपहरण हो जाता है और सूर्या बहुत बुरी तरह घायल हो जाता है। लड़की का पिता उसे छुड़ाने के लिए माँगी गई राशि दे पाने में असमर्थ होता है। इसलिए सूर्यवीर अपने सारे कौशल का उपयोग करते हुए उस लड़की को बचाता है और उसे आखिर यह पता लगता है कि लड़की के अपहरण के पीछे क्या षड्यन्त्र है। सूर्या को पता चलता है कि चैंग, जो शेखर का वकील है, का इस अपहरण में कुछ हाथ है। इसके पीछे का मुख्य योजनाकर्ता चैंग का भाई है। सूर्या चैंग को बन्धक बना लेता है, जबकि चैंग के भाई ने अनामिका को बन्धक बना रखा होता है। जब वे उन दोनों का आदान-प्रदान करने के लिए आते हैं तो चैंग का भाई सूर्या को एक बहुत बड़ा रहस्य बताता है कि वास्तव में इस अपहरण के पीछे शेखर का हाथ है। सूर्या, चैंग के भाई के गुण्डों को मार देता है। फिर शेखर और सूर्या के बीच भी घमासान लड़ाई होती है जिसमें शेखर मारा जाता है और सूर्या अपना शेष जीवन अनामिका और उसकी माँ के साथ बिताता है। अन्त में, अनामिका को एक नया अंगरक्षक (अभिषेक बच्चन) मिलता है।
हाड़ी रानी
हाड़ी रानी राजस्थान की एक रानी थीं। वह हाड़ा चौहान राजपूत की बेटी थीं और उनका ब्याह रतन सिंह चूड़ावत से हुआ था। रतन सिंह मेवाड़ के सलुम्बर के सरदार थे। हाड़ा रानी ने अपने पति को रणक्षेत्र में उत्साहित करने हेतु जीवन का उत्सर्ग कर दिया था।
किंवदन्तियों के अनुसार, मेवाड़ के राज सिंह प्रथम (1653–1680) ने जब रतन सिंह को मुगल गवर्नर अजमेर सुबह के विरुद्ध विद्रोह करने के लिये आह्वान किया, उस समय रतन सिंह का विवाह हुए कुछ ही दिन हुए थे। उन्हें कुछ हिचकिचाहट हुई। लेकिन राजपूतों की परम्परा का ध्यान रखते हुए वे रणक्षेत्र में जाने को तैयार हुए और अपनी हाड़ी रानी से कुछ ऐसा चिह्न माँगा जिसे लेकर वह रनक्षेत्र में जा सकें। रानी हाड़ी को लगा कि वे रतन सिंह के राजपूत धर्म के पालन में एक बाधा बन रहीं हैं, रानी ने अपना सिर एक प्लेट पर काटकर दे दिया। थाल में रखकर, कपड़े से ढककर जब सेवक वह सिर लेकर उपस्थित हुआ, तो रतन सिंह को बड़ी ग्लानि हुई। उन्होने उस सिर को उसके ही बालों से बांध लिया और लड़े। जब विद्रोह समाप्त हो गया तब रतन सिंह को जीवित रहने की इच्छा समाप्त हो चुकी थी। उन्होने अपना भी सिर काटकर अपनी जीवनलीला समाप्त कर दी।
देवलेत, कांडा तहसील
देवलेत, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
हाड़ी रानी
रतन सिंह स्वयं की शादी एक सप्ताह पूरा नहीं हुआ था और राजसिंह और चारूमती की शादी में ओरंगजेब कोई बाधा उत्पन्न न कर दे इसके लिए रतन सिंह ने अपने प्राण न्योछावर कर दिए और हाडी रानी का भी क्षत्रीय चरित्र रहा होगा कि रतन सिंह के एक निशानी मांगने पर आपना सर काट के दे दिया शादी को महज एक सप्ताह हुआ था। न हाथों की मेहंदी छूटी थी और न ही पैरों का आलता। सुबह का समय था। हाड़ा सरदार गहरी नींद में थे। रानी सज धजकर राजा को जगाने आई। उनकी आखों में नींद की खुमारी साफ झलक रही थी। रानी ने हंसी ठिठोली से उन्हें जगाना चाहा। इस बीच दरबान आकर वहां खड़ा हो गया। राजा का ध्यान न जाने पर रानी ने कहा, महाराणा का दूत काफी देर से खड़ा है। वह ठाकुर से तुरंत मिलना चाहते हैं। आपके लिए कोई आवश्यक पत्र लाया है उसे अभी देना जरूरी है। असमय में दूत के आगमन का समाचार। ठाकुर हक्का बक्का रह गया। वे सोचने लगे कि अवश्य कोई विशेष बात होगी। राणा को पता है कि वह अभी ही ब्याह कर के लौटे हैं। आपात की घड़ी ही हो सकती है। उसने हाड़ी रानी को अपने कक्ष में जाने को कहा, दूत का तुरंत लाकर बिठाओ। मैं नित्यकर्म से शीघ्र ही निपटकर आता हूं, हाड़ा सरदार ने दरबान से कहा। सरदार जल्दी जल्दी में निवृत्त होकर बाहर आया। सहसा बैठक में बैठे राणा के दूत पर उसकी निगाह जा पड़ी। औपचारिकता के बाद ठाकुर ने दूत से कहा, अरे शार्दूल तू। इतनी सुबह कैसे? क्या भाभी ने घर से खदेड़ दिया है? सारा मजा फिर किरकिरा कर दिया। सरदार ने फिर दूत से कहा, तेरी नई भाभी अवश्य तुम पर नाराज होकर अंदर गई होगी। नई नई है न। इसलिए बेचारी कुछ नहीं बोली। ऐसी क्या आफत आ पड़ी थी। दो दिन तो चैन की बंसी बजा लेने देते। मियां बीवी के बीच में क्यों कबाब में हड्डी बनकर आ बैठे। अच्छा बोलो राणा ने मुझे क्यों याद किया है? वह ठहाका मारकर हंस पड़ा। दोनों में गहरी दोस्ती थी। सामान्य दिन अगर होते तो वह भी हंसी में जवाब देता। शार्दूल खुद भी बड़ा हंसोड़ था। वह हंसी मजाक के बिना एक क्षण को भी नहीं रह सकता था, लेकिन वह बड़ा गंभीर था। दोस्त हंसी छोड़ो। सचमुच बड़ी संकट की घड़ी आ गई है। मुझे भी तुरंत वापस लौटना है। यह कहकर सहसा वह चुप हो गया। अपने इस मित्र के विवाह में बाराती बनकर गया था। उसके चेहरे पर छाई गंभीरता की रेखाओं को देखकर हाड़ा सरदार का मन आशंकित हो उठा। सचमुच कुछ अनहोनी तो नहीं हो गयीं है। दूत संकोच रहा था कि इस समय राणा की चिट्ठी वह मित्र को दे या नहीं। हाड़ा सरदार को तुरंत युद्ध के लिए प्रस्थान करने का निर्देश लेकर वह लाया था। उसे मित्र के शब्द स्मरण हो रहे थे। हाड़ा के पैरों के नाखूनों में लगे महावर की लाली के निशान अभी भी वैसे के वैसे ही उभरे हुए थे। नव विवाहित हाड़ी रानी के हाथों की मेंहदी भी तो अभी सूखी न होगी। पति पत्नी ने एक दूसरे को ठीक से देखा पहचाना नहीं होगा। कितना दुखदायी होगा उनका बिछोह? यह स्मरण करते ही वह सिहर उठा। पता नहीं युद्ध में क्या हो? वैसे तो राजपूत मृत्यु को खिलौना ही समझता हैं। अंत में जी कड़ा करके उसने हाड़ा सरदार के हाथों में राणा राजसिंह का पत्र थमा दिया। राणा का उसके लिए संदेश था।
क्या लिखा था पत्र में
लेकिन क्या इस विजय का श्रेय केवल राणा को था या किसी और को? हाड़ा रानी और हाड़ा सरदार को किसी भी प्रकार से गम नहीं था। मुगल बादशाह जब चारों ओर राजपूतों से घिर गए। उसकी जान के भी लाले पड़े थे। उसका बचकर निकलना मुश्किल हो गया था तब उसने दिल्ली से अपनी सहायता के लिए अतिरिक्त सेना बुलवाई थी। राणा को यह पहले ही ज्ञात हो चुका था। उन्होंने मुगल सेना के मार्ग में अवरोध उत्पन्न करन के लिए हाड़ा सरदार को पत्र लिखा था। वही संदेश लेकर शार्दूल सिंह मित्र के पास पहुंचा था। एक क्षण का भी विलंब न करते हुए हाड़ा सरदार ने अपने सैनिकों को कूच करने का आदेश दे दिया था। अब वह पत्नी से अंतिम विदाई लेने के लिए उसके पास पहुंचा था।
हाड़ा सरदार के मोह के सारे बंधन टूट चुके थे। वह शत्रु पर टूट पड़ा। इतना अप्रतिम शौर्य दिखाया था कि उसकी मिसाल मिलना बड़ा कठिन है। जीवन की आखिरी सांस तक वह लंड़ता रहा। औरंगजेब की सहायक सेना को उसने आगे नहीं ही बढऩे दिया, जब तक मुगल बादशाह मैदान छोड़कर भाग नहीं गया था। इस विजय को श्रेय किसको? राणा राजसिंहि को या हाड़ा सरदार को। हाड़ी रानी को अथवा उसकी इस अनोखी निशानी को?
यतेन्द्र सिंह हाड़ा, ठिकाना - पदमपुरा, कोटा राजस्थान।। सलुम्बर के राव चुण्डावत रतन सिंह के लिए हाड़ा शब्द का प्रयोग उचित प्रतित नहीं होता हैं। हाड़ी रानी को सम्भवत: बूंदी के हाड़ा शासकों की पुत्री होने के कारण हाड़ी रानी कहा गया।
"चुण्डावत मांगी सैनाणी,     सिर काट दे दियो क्षत्राणी"
सरदार चूंडावत थे, और रानी बूंदी के हाड़ा शासक की पुत्री थी, इसीलिए रानी को हाड़ी रानी कहा जाता है जबकि सरदार चूंडावत कहलाते हैं।
सन्दर्भ
14 जनवरी हाड़ी रानी गौरव दिवस के रूप में मनाया जाएगा https://web.archive.org/web/20181230233423/http://udaipurkiran.in/hindi/1113009/ https://web.archive.org/web/20181230233423/http://udaipurkiran.in/hindi/1113009/
राजेन्द्र चोल २
राजेन्द्र चोल द्वितीय अपने बड़े भ्राता राजाधिराज चोल के उत्तराधिकारी थे। इनको कोप्पम के युद्ध में अपने भ्राता के संग याद किया जाता है, जहां इन्होंने पश्चिमी चालुक्य वंश के राजा सोमेश्वर १ का पासा प[अलट दिया था।
हरिव्यासदेव
हरिव्यासदेवनिम्बार्क सम्प्रदाय के अत्यधिक प्रसिद्ध कवि हैं।
जीवन परिचय
हरिव्यासदेव समय के विषय में साम्प्रदायिक विद्वानों में दो मत हैं।
रचनाएँ
हरिव्यासदेव की संस्कृत में चार रचनाएँ उपलब्ध हैं ;
किन्तु ब्रजभाषा में हरिव्यासदेव जी की केवल एक रचना महावाणी उपलब्ध होती है।
आसोप
आसोप राजस्थान के भीलवाड़ा जिले की एक तहसील है।
हरिव्यासदेव
माधुर्य भक्ति का वर्णन
महावाणीकार के उपास्य राधा-कृष्ण प्रेम-रंग में रंगे हैं। दोनों वास्तव में एक प्राण हैं किन्तु उन्होंने दो विग्रह धारण किये हुए हैं। वे सदा संयोगावस्था में रहते हैं क्योंकि दूसरे का क्षणिक विछोह भी उन्हें सह्य नहीं है। अल्हादनी शक्ति-स्वरूपा राधा का स्थान श्रीकृष्ण की अपेक्षा विशिष्ट है। प्रिया-प्रियतम के परस्पर प्रेम का स्वरुप भी विलक्षण है। इस प्रेम के वशीभूत वे नित्य-संयोग में नित्य-वियोग की अनुभूति करते है। उनकी स्थिति यह है कि परस्पर छाती से छाती मिली है किन्तु फिर भी वे एक दूसरे में समा जाने के लिए व्याकुल हैं। पर राधा- कृष्ण का यह प्रेम सर्वथा विकार-शून्य है। इसी कारण वह मंगलकारी, आनन्द प्रदान करने वाला और सुधा की वर्षा करने वाला है। दोनों के इस प्रेम की चरम अभिव्यक्ति सूरत में होती है। इसीलिये महावाणी में में विहार-लीन नवल-किशोर के ध्यान का निर्देश किया गया है ~
पार्वती कृष्णन
पार्वती कृष्णन (15 मार्च 1919 – 20 फ़रवरी 2014) एक भारतीय राजनीतिज्ञा थीं। वो भारतीय कम्युनिस्ट पार्टी की नेता थीं।
परिवार
उनका दिसम्बर १९४२ में एन॰के॰ कृष्णन के साथ विवाह हुआ। उनके एक पुत्री इन्दिरानी और एक नातिन पूर्णिमा हैं। उनका २० फ़रवरी २०१४ को उनका निधन हो गया।
सुयार (तहसील), रामपुर
यह तहसील रामपुर जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 191 गांव हैं।
एनोरेक्सिया नर्वोज़ा
क्षुधा अभाव (एनोरेक्सिया नर्वोज़ा) (AN) एक प्रकार का आहार-संबंधी विकार है जिसके लक्षण हैं - स्वस्थ शारीरिक वजन बनाए रखने से इंकार और स्थूलकाय हो जाने का डर जो विभिन्न बोधसंबंधी पूर्वाग्रहों पर आधारित विकृत स्व-छवि के कारण उत्पन्न होता है। ये पूर्वाग्रह व्यक्ति की अपने शरीर, भोजन और खाने की आदतों के बारे में चिंतन-मनन की क्षमता को बदल देते हैं। AN एक गंभीर मानसिक रोग है जिसमें अस्वस्थता व मृत्युदरें अन्य किसी मानसिक रोग जितनी ही होती हैं।
यद्यपि यह मान्यता है कि AN केवल युवा श्वेत महिलाओं में ही होता है तथापि यह सभी आयु, नस्ल, सामाजिक-आर्थिक और सांस्कृतिक पृष्ठभूमि के पुरूषों और महिलाओं को प्रभावित कर सकता है।
चिह्न और लक्षण
हालांकि एनोरेक्सिया नर्वोज़ा से संबंधित अनेक विशेष बर्तावसंबंधी व शारीरिक चिन्ह हैं, हर व्यक्ति में सारे चिन्ह नहीं प्रकट होते हैं। त्वचासंबंधी चिन्हों जैसे शरीर और चेहरे पर भ्रूणरोमों नामक बालों का उग आने के अलावा दांतों का खोखला होना या गिर जाना, पेट का विस्फारित होना और जोड़ों का फूल जाना जैसे लक्षण इसके कारण होते हैं। चिन्ह और लक्षणों के प्रकार और तीव्रता हर व्यक्ति में भिन्न हो सकती है तथा ये मौजूद रहने पर भी आसानी से नजर नहीं आते हैं। स्वयं पर थोपी हुई आहारहीनता से उत्पन्न एनोरेक्सिया नर्वोज़ा और उससे संबंधित कुपोषण के कारण शरीर के हर प्रमुख अवयव-तंत्र में तीव्र समस्याएं उत्पन्न हो जाती हैं।
कारण
अध्ययनों से अनुमान लगाया गया है कि भोजन करने के विकृत प्रतिरूपों का जारी रहना आहारहीनता की एक एपिफिनामिना हो सकता है। मिनेसोटा अनशन प्रयोग के परिणामों में देखा गया कि आहारहीन रखने पर सामान्य लोग एनोरेक्सिया नर्वोज़ा के अनेक बर्तावसंबंधी प्रतिरूप प्रदर्शित करते हैं। ऐसा नाड़ी-अंतःस्रावी तंत्र में हुए अनेकों परिवर्तनों के कारण हो सकता है जो एक स्वतःसंचालित चक्र में परिणीत हो जाता है।   अध्ययनों के अनुसार संभवतया AN के प्रति किसी पहले से मौजूद पूर्वप्रवृति के कारण कुछ मामलों में डायटिंग से हुई वजन की हानि AN के उत्पन्न होने में उद्दीपनकारक हो सकती है। एक अध्ययन में विभिन्न कारणों जैसे, परजीवी संक्रमण, दवाओं के अनुषंगी प्रभाव और शल्यचिकित्सा के परिणामस्वरूप हुई अप्रत्याशित वजनहानि से उत्पन्न ANके मामलों के बारे में बताया गया है। इनमें वजनहानि स्वयं एक उद्दीपक थी।
पर्यावरणसंबंधी
सामाजिक-सांस्कृतिक अध्ययनों में सांस्कृतिक कारकों जैसे पाश्चात्य औद्यौगिक राष्ट्रों में विशेषकर मीडिया के जरिये दुबलेपन को आदर्श महिला स्वरूप के रूप में बढ़ावा दिये जाने, की भूमिका पर प्रकाश डाला गया है। हाल ही में किये गए 989,871 स्वीडिश नागरिकों के एक जानपदिकरोगवैज्ञानिक अध्ययन के अनुसार लिंग, जाति और सामाजिक-आर्थिक स्थिति का एनोरेकेसिया से ग्रस्त होने की संभावना पर बड़ा प्रभाव पड़ता है, गैर-यूरोपीय माता-पिता वाले लोगों में इस रोग से ग्रस्त होने की सबसे कम और अमीर, श्वेत परिवारों में सबसे अधिक संभावना होती है। ऐसे व्यवसाय वाले लोगों में जिसमें दुबला रहने के लिये विशेष सामाजिक दबाव होता है जैसे (मॉडल और डांसर) उनके पेशावर जीवनकाल में एनोरेक्सिया से ग्रस्त होनो की अधिक संभावना होती है, और शोध में पाया गया है कि एनोरेक्सिया से ग्रस्त लोग वजन-हानि को बढ़ावा देने वाले सांस्कृतिक स्रोतों से काफी अधिक संपर्क में आते हैं।
एनोरेक्सिया के निदान हुए क्लिनिकत समूहों में बाल लैंगिक भ्रष्टाचार अनुभवों की उच्च दर देखी गई है। यद्यपि लैंगिक भ्रष्टाचार को एनोरेक्सिया के विशिष्ट जोखम कारक के रूप में नहीं समझा गया है, तथापि ऐसे आचरण से प्रभावित लोगों में अधिक गंभीर और दीर्घकालिक लक्षण होने की अधिक संभावना होती है।
स्वपरायणता से संबंध
स्वपरायणता के स्पेक्ट्रम पर पाएजाने वाले लोगों में इधिक बुरे परिणाम होते हैं, किंतु वे अपने आप एनोरेक्सिया नर्वोज़ा की बनिस्बत स्वपरायणता को कम करने के लिये आचरण और औषधिक उपचार के संयुक्त प्रयोग से लाभांवित हो सकते हैं।
अन्य अध्ययनों खासकर मॉड्सले हॉस्पिटल UK में किये गए शोध में पाया गया है कि एनोरेक्सिया नर्वोज़ा से ग्रस्त लोगों में स्वपरायणता के विशेषक सामान्यतः पाए जाते हैं, ऐसे विशेषकों में निर्वाह की कार्यक्षमता, स्वपरायणता भागफल स्कोर, केन्द्रीय संसक्तता,बुद्धि का सिद्धांत, ज्ञान-आचरण लचीलापन, भावनात्मक नियंत्रण और चेहरे के भावों को समझने की क्षमता शामिल हैं।
पुरुषों में
कलंक का बोध होने पर भी अभिनेता डेनिस क्वायद जैसे अनेक उच्च ख्यातिप्राप्त पुरूषों ने आहार विकारों के प्रति अपने संघर्षों के बारे में बताया है। क्वायद ने कहा कि उसकी कठिनाईयां तब शुरू हुईं जब 1994 में फिल्म "व्याट इर्प" में डॉक हॉल्लिडे की भूमिका करने के लिये चालीस पौंड वजन कम करने के लिये वह डायट पर गया।
थॉमस हॉलब्रुक ओकोनोमोवॉक, विस्कॉन्सिन के रोजर्स मेमोरियल अस्पताल में आहार विकार कार्यक्रम के क्लिनिकल डायरेक्टर हैं। आहार विकारों के विशेषज्ञ मनोवैज्ञानिक होने के बावज़ूद वे अनिवार्य व्यायाम सहित एनोरेक्सिया नर्वोज़ा से ग्रस्त हो गए। एक समय 6 फीट के मनोवैज्ञानिक का वजन केवल 135 पौंड हो गया था। उनका कहना है कि "मुझे मोटा होने का भय हो गया था।"
चिकित्सकीय
प्रारंभिक निदान किसी योग्य मेडिकल पेशेवर द्वारा किया जाना चाहिये. अनेक रोग जैसे वाइरस या जीवाणु संक्रमण, हारमोनों के असंतुलन, नाड़ीपतन रोग और मस्तिष्क अर्बुद है जो एनोरेक्सिया नर्वोज़ा सहित मनोवैज्ञानिक विकारों के समान पेश हो सकते हैं। सामान्य मनोविज्ञान के अभिलेखागार में प्रकाशित मनोवैज्ञानिक रिचर्ड हाल द्वारा किये गए एक अध्ययन के अनुसारः
मनोवैज्ञानिक
मानसिक स्वास्थ्य विकारों की निदान व सांख्यिकी मैनुयल (DSM-IV) में एनोरेक्सिया नर्वोज़ा को अक्ष I विकारों में रखा गया है। अमेरिकन मनोवैज्ञानिक संघ द्वारा प्रकाशित. DSM-IV का प्रयोग लोगों द्वारा स्वयं का निदान करने के लिये नहीं करना चाहिये.
विभेदक निदान
अनेक मेडिकल और मनोवैज्ञानिक रोगों का गलती से एनोरेक्सिया नर्वोज़ा के रूप में निदान किया गया है और कुछ मामलों में सही निदान 10 वर्षों से अघिक बीत जाने पर भी नहीं हो पाया था। एकेलेज़िया के एक मामले में जिसका AN मान कर गलत निदान हुआ था, रोगी को दो महीनों तक मनोकिकित्सालय में रहना पड़ा,
ऐसे कई अन्य मनोविकार हैं जो एनोरेक्सिया नर्वोज़ा के समान लगते हैं, कुछ एक पृथक अक्ष I में या अक्ष II कोडवाले व्यक्तित्व विकार के मापदंडों पर खरे उतरते हैं और इसलिये निदान किये हुए आहार विकार के प्रति कोमॉर्बिड माने जाते हैं। अक्ष II विकारों को 3 समूहों, A, B और C में उपप्रकारित किया गया है। व्यक्तित्व विकारों और आहार विकारों के बीच संबंध अभी पूरी तरह से निश्चित नहीं हुए हैं। कुछ लोगों का पहले हुआ रोग उनमें आहार के विकार होने की संभावना को बढ़ा देता है।  कुछ लोगों में वह बाद में विकसित होता है। आहार विकार की तीव्रता और लक्षणों के प्रकार कोमॉर्बिडिटी को प्रभावित करते हैं। इन कोमॉर्बिड विकारों के अपने अनेक विभेदक निदान होते हैं जैसे अवसाद जो लाइम रोग या हाइपोथायरायडता जैसे भिन्न कारणों से हो सकता है। BDD एक दीर्घकालिक और कमजोर कर देने वाला रोग है जिसके कारण सामाजिक अलगाव, महा अवसाद, आत्महत्या के विचार और प्रयत्न हो सकते हैं। न्यूरोइमेजिंग अध्ययनों द्वारा चेहरे की पहचान के प्रति अनुक्रिया को मापने से बांए गोलार्ध के बांए पार्श्विक प्रीफ्राँटल कॉर्टेक्स, पार्श्विक टेम्पोरल खंड और बांए पैराइटल खंड में विशेष गतिविधि देखी गई है जो सूचना प्रॉसेसिंग में गोलार्ध का असंतुलन दर्शाती है। एक मामले में एक 21 वर्षीय पुरूष में शोथपूर्ण मस्तिष्क प्रक्रिया के बाद BDD उत्पन्न हो गया। न्यूरोइमेजिंग द्वारा फ्रॉन्टोटेम्पोरल क्षेत्र में नया अपक्षय देखा गया।
एनोरेक्सिया नर्वोज़ा, बुलीमिया नर्वोज़ा और अनिश्चित आहार विकार (EDNOS) के निदानों के बीच फर्क करना अक्सर कठिन होता है क्योंकि इन रोगों से ग्रस्त रोगियों में काफी आच्छादन होता है। मरीज के बर्ताव या मुद्रा में हलके से बदलाव से निदान "खूब खाने वाले एनोरेक्सिया" से बुलीमिया नर्वोज़ा में बदल सकता है। आहार विकार से ग्रस्त व्यक्ति का समय के साथ उसके बर्ताव और आस्थाओं के बदलने के कारण विभिन्न निदानों से गुजरना असामान्य नहीं है।
उपचार
एनोरेक्सिया नर्वोज़ा का उपचार तीन मुख्य बातों को ध्यान में रखकर किया जाता है। 1) व्यक्ति को उसके स्वस्थ वजन को लौटाना, 2) रोग से जुड़े मनोविकारों का इलाज करना; 3) ऐसे बर्तावों या विचारों को कम करना या खत्म करना जिनके कारण आहार प्रक्रिया मूल रूप से विकृत हुई थी।
हरी लाल नीली बैंगनी नीली बैंगनी
नीली बैंगनी लाल हरी बैंगनी हरी
स्ट्रूप टेस्ट: संज्ञानात्मक सुधरिकरण चिकित्सा में प्रयुक्त. शब्दों के पहले समूह के रंगों का नामकरण दूसरे समूह की तुलना में बहुत आसानी से और जल्दी किया जा सकता है।
पूर्वानुमान
एनोरेक्सिया का लंबे अर्से का पूर्वानुमान सकारात्मक है। सारे संयुक्त राज्य में 9282 से अधिक प्रतिभागियों में किये गए नैशनल कोमॉर्बिडिटी रेप्लिकेशन सर्वे में पता चला कि एनोरेक्सिया नर्वोज़ा की औसत अवधि 1.7 वर्ष है। "जैसा कि लोगों का विश्वास है, एनोरेक्सिया दीर्घकालिक बीमारी नहीं है; अनेक मामलों में अपना मार्ग तय कर लेने के बाद लोग ठीक होने लगते हैं।.."
किशोरवय के एनोरेक्सिया नर्वोज़ा के मामले जो फैमिली उपचार का प्रयोग करते हैं, उनमें से 75% ठीक हो जाते हैं और अतिरिक्त 15% में मध्यम किंतु सकारात्मक परिणाम होते हैं। मॉड्सले फैमिली थेरेपी के 5 वर्ष बाद पूर्ण स्वास्थ्यलाभ की दर 75 से 90 प्रतिशत रही. AN के गंभीर मामलों में भी अस्पताल से रिहाई के बाद 30% पुनरावर्तन दर होने के बावजूद और ठीक होने में 57-79 महीनों का लंबा समय लगने पर भी पूर्ण स्वास्थ्यलाभ दर 76% है। 10-15 वर्ष बाद भी पुनरावर्तन के न्यूनतम मामले देखने में आते हैं।
जानपदिकरोगविज्ञान
प्रतिवर्ष हर 100,000 लोगों में एनोरेक्सिया के 8 और 13 के बीच मामले देखे जाते हैं और सख्त मापदंडों के अनुसार इसका औसत प्रसार 0.3 प्रतिशत है। सभी मामलों में से 40 प्रतिशत 15 से 19 वर्ष की किशोर वय की स्त्रियों को प्रभावित करते हैं। एनोरेक्सिया से ग्रस्त लगभग 90 प्रतिशत रोगी स्त्रियां होती है।
इतिहास
एनोरेक्सिया नर्वोज़ा का इतिहास 16वीं और 17वीं शताब्दी के समय के प्रारंभिक विवरणों और 19वीं सदी के अंत में एनोरेक्सिया नर्वोज़ा की सर्वप्रथम बार पहचान व विवरण से शुरू होता है।
19वीं सदी के अंत में उपवास करने वाली लड़कियों की ओर जनता का ध्यान आकर्षित होने पर धर्म और विज्ञान के बीच विवाद उत्पन्न हो गया। साराह जेकब (वेल्श की उपवास करने वाली लड़की) और मॉली फैंचर (ब्रूकलिन पहेली) जैसे मामलों ने विवाद को उत्तेजित किया जिसमें विशेषज्ञों ने संपूर्ण उपवास के दावों को परखने का यत्न किया। भरोसा करने वाले मन और शरीर के अलग-अलग होने की बात करते थे जबकि न मानने वाले विज्ञान और जीवन की भौतिकता पर जोर देते थे। आलोचकों ने उपवास करने वाली लड़कियों पर हिस्टीरिया, अंधविश्वासी और धोखेबाज होने का आरोप लगाया. धर्मनिर्पेक्षता और मेडिकलाइज़ेशन के विकास के साथ सांस्कृतिक अधिकार पादरियों के हाथ से निकल कर चिकित्सकों के पास आ गया जिससे एनोरेक्सिया नर्वोज़ा भय उत्पन्न करने की बजाय धिक्कार करने योग्य हो गई।
संदर्भग्रंथ सूची
ISBN 0-938279-07-6 ISBN 978-0-938279-07-5
ब्रहमदग बुगती
ब्रहमदग खान बुगती (उर्दू: براہمدغ خان بگٹی‎), बलोच रिपब्लिकन पार्टी के संस्थापक तथा नेता हैं। वे अकबर ब्गती के नाती हैं। उन्होने २००८ में तलाल अकबर बुगती की जम्हूरी वतन पार्टी से अलग होकर यह पार्टी बनायी। पाकिस्तान सरकार उन पर आरोप लगाती है कि वे बलोच रिपब्लिकन आर्मी के भी नेता हैं जिसे पाकिस्तान सरकार ने आतंकवादी संस्था घोषित कर रखा है। सन २००६ से वे पाकिस्तान से निर्वासित जीवन बिता रहे हैं, पहले अफगानिस्तान में और अब स्विटजरलैण्ड में।
मई, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
राजीव यू नायर
राजीव यू नायर (जन्म :15 मई 1988) एक केरला से पत्रकार एवं और लेखक। वे एमएम टीवी के  सम्पादक हैं।
जीवनी
उनका जन्म तिरुवनंतपुरम जिले के अरयूर में 15 मई, 1988 में हुआ था | 1999 में उन्होंने सर्वश्रेष्ठ बाल साहित्य के लिए केरल बाला साहित्य परिषद पुरस्कार जीता | वह सोशल मीडिया में बहुत सक्रिय ब्लॉगर हैं। उनके परदादा सी वी रामन पिल्लै मलयालम के पहले उपन्यासकार थे।
बोबील गाँव, बेलदौर (खगड़िया)
बोबील बेलदौर, खगड़िया, बिहार स्थित एक गाँव है।
कंड्लि, बजार्हथ्नूर मण्डल
कंड्लि, बजार्हथ्नूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
संकर वायुयान
संकर वायुयान ( hybrid airship) वे वायुयान हैं जो उड़ने के लिये आवश्यक उत्थापक बल (लिफ्ट) दो अलग-अलग सिद्धान्तों से प्राप्त करते हैं, पहला अपने अधिक आयतन के कारण और दूसरा वायुगतिकी से प्राप्त ऊर्ध्व बल।
धवला टीका
धवला टीका, दिगम्बर जैन परम्परा के प्रमुख ग्रंथ षट्खण्डागम का टीकाग्रंथ है। इसके रचयता, आचार्य जिनसेन है। यह संस्कृत मिश्रित शौरसेनी प्राकृत भाषाबद्ध है। इसमें प्राचीन भारतीय गणित के दर्शन होते हैं।
दशा (ज्योतिष)
ज्योतिष के सन्दर्भ में, दशा यह बताती है किसी समय पर कौन से ग्रह शक्तिशाली रहेगे।
राष्ट्रीय राजमार्ग १३५ (भारत)
राष्ट्रीय राजमार्ग १३५ (National Highway 135) भारत का एक राष्ट्रीय राजमार्ग है। यह पूर्व में उत्तर प्रदेश में मिर्ज़ापुर से पश्चिम में मध्य प्रदेश में मनगवां तक जाता है। यह राष्ट्रीय राजमार्ग ३५ का एक शाखा मार्ग है।
मार्ग
इस राजमार्ग के कुछ मुख्य पड़ाव इस प्रकार हैं: मिर्ज़ापुर, लालगंज, मनगवां।
कटेरा
कटेरा (Katera) भारत के उत्तर प्रदेश राज्य के झाँसी ज़िले में स्थित एक गाँव है।
कटेरा नगर पंचायत झांसी जिले में स्थित है और तीन तरफ से मध्य प्रदेश से घिरा है कटेरा को ओरछा रियासत के मधुकर शाह बुंदेला के वंशजों के द्वारा बसाया गया था पहाड़ी पर आज भी किला है जिसमे पूर्व रियासत के बुंदेला राजपूत निवास करते है और वर्तमान में नगर पालिका के चैयरमैन भी है कटेरा नगर पंचायत के पहले चैयरमैन भी पूर्व राज घराने के राजेंद्र सिंह बुंदेला थे जिनके द्वारा नगर के विकास के लिए अनेकों कार्य किए गए
बेरोजगारी भत्ता योजना
बेरोजगारी भत्ता योजना एक सरकारी योजना है जिसका उद्देश्य बेरोजगार युवाओं को आर्थिक सहायता प्रदान करना है। इस योजना के तहत, सरकार बेरोजगार युवाओं को नियमित अवधि के लिए वित्तीय सहायता प्रदान करती है ताकि वे अपने जीवन चालू रख सकें और आगे की रोजगार के अवसरों की तलाश कर सकें।
यह भत्ता आमतौर पर बेरोजगारी संबंधित नौकरी खोने के उपरांत या नौकरी खोजने के दौरान वित्तीय कठिनाइयों के सामने खड़ा होने पर प्रदान किया जाता है। यह योजना निर्धारित मानकों और योग्यता मापदंडों को पूरा करने वाले बेरोजगार युवाओं को लाभ पहुंचाने के लिए व्यक्तिगत आवेदन और मौखिक परीक्षा द्वारा प्राप्त किया जा सकता है।
विजय
विजय शब्द का प्रयोग मूलतः युद्ध में जीत के लिये किया जाता था।
गुजरात उच्च न्यायालय
गुजरात उच्च न्यायालय गुजरात राज्य का उच्च न्यायालय है। यह 1 मई 1960 को बंबई राज्य से राज्य विभाजन के बाद बंबई-organsisation अधिनियम, 1960 के तहत पुन: स्थापित किया गया था।
न्यायालय का मुख्यालय अहमदाबाद में है। न्यायालय ने 42 के एक न्यायाधीश को मंजूरी दी ताकत है।
द सिख्स
द सिख्स एक किताब है। इस पुस्तक में 1845-46 में सिखों और अंग्रेजों के बीच हुए युद्धों की जानकारी दी गई है। इसे डब्ल्यू. एल. मैक्ग्रेगर ने वर्ष 1846 में लिखा था। यह पुस्तक महाराजा रणजीत सिंह की मृत्यु तथा उसके बाद शेर सिंह के राज्य और उनकी मृत्यु के बारे बात करते हुए शुरू होती है और इसमें वजीर राजा ध्यान सिंह का भी उल्लेख किया गया है। यह पुस्तक महाराजा दलीप सिंह द्वारा लाहौर के सिंहासन पर राज्यारोहण के बारे में भी प्रकाश डालती है।
दोफाङ, कांडा तहसील
दोफाङ, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
लैस्ट वी फॉरगेट
लैस्ट वी फॉरगेट एक किताब है। इसके लेखक अमरिंदर सिंह है।
मैथरा, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
द विनर
द विनर एक किताब है। इसके लेखक हेलेन फील्डिंग है।
पोंकूर, सारंगापूर‌ मण्डल
पोंकूर, सारंगापूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
भग (हिन्दू धर्म)
संस्कृत भग  का अर्थ स्वामी या संरक्षक होता है, किंतु इसका प्रयोग "धन" अथवा  "समृद्धि" दर्शाने के लिए भी किया जा सकता है। अवस्ताई भाषा और पुरानी फ़ारसी में संज्ञानात्मक शब्द बग का प्रयोग किया गया है। इसका अर्थ अनिश्चित है, किंतु  जिस संदर्भ में इसका प्रयोग किया जाता है, उससे इसका अर्थ "प्रभु, संरक्षक, सौभाग्य-दायक" निकल कर आता है। स्लाव भाषाओं में bog शब्द-मूल इसका एक कॉगनेट (एक ही मूल वाले शब्द) है। अर्थविज्ञान से यह अंग्रेजी के शब्द लॉर्ड ( hlaford "रोटी-दायक") के समान है। इसके पीछे विचार यह है कि यह अपने अनुयायियों के बीच धन वितरित करने वाले सरदार या नेता के कार्य का हिस्सा है। बगदाद शहर का नाम मध्य फारसी बग-दाता, "भगवान-देय" से निकला है।
ऋग्वेद में, भग मनुष्यों और देवताओं- दोनों के लिए प्रयुक्त एक विशेषण (का उदाहरण है। उदाहरण के लिए सवितृ, इंद्र और अग्नि जो धन और समृद्धि प्रदान करते हैं, के लिए यह शब्द प्रयुक्त होता है। इसके अतिरिक्त, यह शब्द किसी एक विशेष देवता के लिए भी प्रयोग में जाया जा सकता है, यदि वे भी वही वस्तुएँ प्रदान करें। ऋग्वेद में, अवतरण के विषय में मुख्य रूप से ऋग्वेद ७.४१ में बात की गई है, जो भग और उनके निकटतम देवताओं की स्तुति के लिए समर्पित है, और जिसमें भग को लगभग ६० बार, अग्नि, इंद्र, मित्र-वरुण (द्वंद्व), दो अश्विनीकुमार, पूषन्, बृहस्पति, सोम और रुद्र के साथ आमंत्रित किया जाता है।
इंद्र, वरुण और मित्र जहाँ होते हैं, भग शब्द वहाँ अन्यत्र भी प्रयोग में लाया गया है (जैसे, १०.३५, ४२.३९६)। मानवीकरण कभी-कभी जानबूझकर अस्पष्ट होता है, जैसे कि ५.४६ में जहां नरों को भग में अपने भाग के लिए अनुरोध करते हुए दर्शाया गया है। ऋग्वेद में, भग को कभी-कभी सूर्य से जोड़कर देखा जाता है- १.१२३ में उषा को भग की बहन कहा जाता है, और १.१३६ में, भग के चक्षु किरणों से सुसज्जित होते हैं।
५वीं / ६ठी शताब्दी ईसा पूर्व की निरुक्त ( निर॰ १२.१३) भग को प्रभात के देवता के रूप में वर्णित करती है। ऋग्वेद में, भग को एक आदित्य के रूप में नामित किया गया है, जो अदिति (ऋगवैदिक देवताओं की माता) के सात (या आठ) दिव्य पुत्र हैं। मध्ययुगीन भागवत पुराण में, भाग पौराणिक आदित्यों के साथ पुनः प्रकट होता है, जो तब तक बारह सौर देवता हो जाते हैं।
जातिवाचक संज्ञा भग का द्वितीय शताब्दी के रुद्रदमन प्रथम के शिलालेख में भी प्रयोग हुआ है, जहां इसे एक वित्तीय शब्दावली माना गया है। इसके अतिरिक्त इसी शिलालेख में इसका प्रयोग भगवान के रूप में भी हुआ है "भग के गुण वाला (-वान)", अर्थात स्वयं "ईश्वर, भगवान के लिए"। इसका एक और प्रयोग भाग्य शब्द ("जो भग से मिलता हो वही भाग्य है") में देखने मिलता है- यहाँ यह एक सार संज्ञा के रूप में प्रयुक्त है, और भाग्य  का सूर्य के रूप में मानवीकरण भी ।
भग, पूर्व फाल्गुनी नक्षत्र के पीठासीन देवता भी हैं।
महसौनी गाँव, सूर्यगढा (लखीसराय)
महसौनी सूर्यगढा, लखीसराय, बिहार स्थित एक गाँव है।
तंडा (तहसील), रामपुर
यह तहसील रामपुर जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 181 गांव हैं।
मिराज नामा
मिराज नामे चित्रों का एक संग्रह है जिसमें पैगम्बर मोहम्मद के जीवन से सम्बन्धित चित्र दिए गए हैं। इस पैंटिंग का निमॉण तैमूर के सबसे बङे पुत्र शाहरुख के संरक्षण में हेरात में १४३६ ई० में हुआ था। फ़्रांस की राष्ट्रीय पुस्तकालय में मिराज नामह (मिराज नामेह) का संस्करण, "पूरक टर्क 190" पंद्रहवीं शताब्दी में बनाई गई एक इस्लामी पांडुलिपि है, जो शाहरुख मिर्जा के अनुरोध पर खुरासान (आधुनिक अफगानिस्तान) में हेरात की कार्यशालाओं में बनाई गई है। तैमूर का बेटा। पाठ एक तुर्की बोली में है और 1436 और 1437 (इस्लामी कैलेंडर में 840) के बीच रचा गया था।
सबसे महत्वपूर्ण पाठ मोहम्मद की चमत्कारी यात्रा की कहानी के कई संशोधनों में से एक है, जो इसरा और मिराज या रात की यात्रा के बारे में बताता है, जिसमें मुहम्मद के स्वर्गारोहण भी शामिल है। यह पाठ पूर्वी तुर्की में कवि मीर हैदर द्वारा रचित था, जिसमें उइघुर लिपि में हेरात के मलिक बख्शी द्वारा सुलेखन किया गया था। पांडुलिपि को इकसठ फारसी लघुचित्रों के साथ चित्रित किया गया है; अन्य मिराज पांडुलिपियों की तरह, इनमें मुहम्मद के चित्रण शामिल हैं। मिराज को "सभी इस्लामी सचित्र पांडुलिपियों में सबसे असाधारण में से एक" के रूप में वर्णित किया गया है।
प्रेरणा
काम कुरान के सूरा XVII, "अल-इस्रा" से पहली कविता से प्रेरित है:
"उसकी जय हो जिसने रात में अपने सेवक को पवित्र मस्जिद से दूर मस्जिद में ले जाया, जिसके परिसर में हमने आशीर्वाद दिया, कि हम उसे अपनी निशानियाँ दिखाएँ! निश्चित रूप से वह सुनने वाला, देखने वाला है।"
यात्रा एक चढ़ाई के रूप में प्रकट होती है, जिसके दौरान परी गेब्रियल मुहम्मद को मक्का से यरूशलेम में सबसे दूर की मस्जिद तक ले जाती है, और वहां से सातवें स्वर्ग तक जाती है, जहां उन्होंने ईश्वरीय सार के उत्साहपूर्ण चिंतन में इस्लाम के संस्थापक को प्राप्त किया। हिजिरा की पहली शताब्दियों में, इस कहानी ने अन्य लोकप्रिय अरबी कहानियों का निर्माण किया और फिर, धार्मिक प्रगति के बाद, रहस्यवादी और साहित्यिक, धीरे-धीरे मुस्लिम विश्वास में एकीकृत हो गए।
उत्पत्ति
पुस्तक को 1673 में कॉन्स्टेंटिनोपल में द थाउजेंड एंड वन नाइट्स के प्रसिद्ध अनुवादक, एंटोनी गैलैंड (1646-1715) द्वारा खरीदा गया था। इसे फ्रांस ले जाया गया, और यह जीन-बैप्टिस्ट कोलबर्ट के पुस्तकालय का हिस्सा था।
रास महोत्सव
रास महोत्सव  भारतवर्ष में विभिन्न विभिन्न क्षेत्रों में विभिन्न विभिन्न स्थानों पर लगने वाला मेला/उत्सव है। यह उत्सव मुख्यत मथुरा-वृन्दावन क्षेत्र में लगता है। यह महोत्सव ब्रज संस्कृति का अंग है। हालांकि यह संस्कृति ब्रज क्षेत्र के बाहर तक फैली हुई है इस लिए इस मेले का आयोजन देश के अलग अलग राज्यों में होता है। रास का मेला कई स्थानों पर एक दिवसीय तो कई स्थानों पर दो दिवसीय होता है। पैगाँव में दो दिवसीय रास महोत्सव का आयोजन प्रतिवर्ष होता है। मान्यता है जहां जहां भगवान श्रीकृष्ण ने रास रचाए वहां वहां रास महोत्सव का आयोजन होता है।
काष्ठ कला
काष्ठ कला (Wooden Arts) एक हस्तकला है जो भारतीय राज्य राजस्थान में बहुत प्रसिद्ध है। काष्ठ को आम भाषा में लकड़ी कहा जाता है। इस कला में लोग लकड़ी पर विभिन्न प्रकार के कलाकारी वस्तुएं बनाते हैं।
बस्सी चित्तौड़गढ़ ज़िले का बस्सी कस्बा जो प्राचीन समय से काष्ठ कला के लिए प्रसिद्ध रहा है। बस्सी की काष्ठ क्ला के जन्म दाता प्रभात जी सुतार माने जाते हैं। इनके द्वारा सर्वप्रथम एक लकड़ी की गणगौर बनाई गई। जो लगभग आज से ३५५ साल पुरानी है।
खराद कला
उदयपुर की खराद कला लकड़ी को विभिन्न आकारों में ढ़ालने एवं बारीक गोल किनारियों के कार्य के लिए प्रसिद्ध है। खराद कला का इतिहास लगभग २५० वर्ष पुराना माना जाता है। महाराजा जगत सिंह ने मारवाड़ से इस शिल्प के कुछ कारीगरों को उदयपुर बुलाकर बसाया था। कालांतर में यहाँ बसे परिवारों की संख्या बढ़ती गई और इस खराद कला ने अपना स्थान प्रांत ,राष्ट्र और अंतर्राष्ट्रीय स्तर पर विकसित कर लिया। खराद कार्य में मुख्यतः खिरनी की लकड़ी का उपयोग किया जाता है। प्रारम्भ में शहरीकरण ,सरकारी प्रोत्साहन एवं बढ़ते बाजार के कारण यह व्यवसाय बहुत फला-फूला। इस लकड़ी के कार्य में उदयपुर ज़िले के लगभग दो हजार परिवार लगे हुए हैं। खिरनी की लकड़ी की कमी ,वांछित प्रशिक्षण एवं उच्च तकनीक के अभाव में यह कला अब धीरे-धीरे लुप्त होने लगी है। लेकिन हस्तकला विकास सहकारी समिति लिमिटेड, उदयपुर द्वारा पिछले वर्षों से इस लुप्त होती कला को फिर से प्रकाश में लाने और इसे पुनः विश्व भर में प्रतिष्ठा दिलाने का काम हाथ में लिया है।
उदयपुर हस्तकला विकास सहकारी समिति उदयपुर के अधीन शिल्प संघ परियोजना ,नाई का गठन किया गया है। शिल्प संघ परियोजना महिला शिल्पकारों ने अपने विकास हेतु खुद तैयार की है। नाबार्ड द्वारा इस योजना को गोद लेकर इसे क्रियान्वित किया जा रहा है। उदयपुर से १२ किलोमीटर दूर नाई गाँव में १६ जुलाई १९९६ को शिल्प संघ परियोजना का विधिवत शुभारम्भ हुआ था।